প্রেমের মাসে বড়পর্দায় ফিরছে অমিতাভ-রেখার ‘সিলসিলা’

কলকাতা: চলছে প্রেমের মাস। ইতিউতি বসন্তের মিঠে হাওয়ায় গা ভাসিয়েছে কমবেশি সকলেই। প্রেমের কথা যখন হচ্ছে তখন অমিতাভ-রেখা বাদ যায় কী করে। বলিউডের ‘অন্যতম চর্চিত প্রেম’ রেখা অমিতাভের (Amitabh Bachchan)। একসঙ্গে কাজ করতে গিয়েই অমিতাভকে মন দিয়ে ফেলেন রেখা (Rekha)। সেই সময় জয়া বচ্চনের (Jaya Bachchan) সঙ্গে অমিতাভের বিয়ে হয়ে গেলেও রেখা তাঁর প্রেমে পড়ে যান। রিল থেকে রিয়েল,অমিতাভ-রেখার প্রেমকাহিনি নিয়ে চর্চা অন্তহীন। সেই প্রেমকাহিনী নিয়ে ফের বড়পর্দায় ফিরছে সিলসিলা (Iconic Film Silsila)।

আরও পড়ুন: পাহাড়ের বুকে নতুন রেস্তরাঁ কঙ্গনার

বলিউডের অন্যতম আইকনিক জুটি অমিতাভ-রেখা। রিল লাইফে তাঁদের রোম্যান্স যতটা হিট, বাস্তবেও ততটাই আকর্ষণীয়। তাঁদের দুজনের সম্পর্ক নিয়ে চর্চার শেষ নেই। জয়া ভাদুড়ির কাছেও অজানা ছিল না এই সম্পর্কের কথা। তবে প্রকাশ্যে রেখার সঙ্গে প্রেম নিয়ে কোনওদিন মন্তব্য করেননি অমিতাভ। বলিউডের এই চর্চিত জুটির শেষ ছবি ছিল যশ চোপড়ার ‘সিলসিলা’। তবে এই ছবির পর ৪৪ বছর পেরিয়েছে, কিন্তু আর কখনও একফ্রেমে ধরা দেননি অমিতাভ-রেখা। সেই শেষ। তবে এই জুটিকে আবারও বড়পর্দায় দেখবার সুযোগ পাচ্ছে দর্শক। প্রেমের সপ্তাহে বলিউডের একাধিক কাল্ট ক্লাসিক ছবি পুনরায় মুক্তি পাচ্ছে প্রেক্ষাগৃহে। সেই তালিকায় রয়েছে অমিতাভ-রেখার সিলসিলা। ভ্যালেন্টাইনস উইকের প্রথম দিন অর্থাৎ ৭ ফেব্রুয়ারি মুক্তি পাবে অমিতাভ বচ্চনের ‘সিলিসিলা’।

অন্য খবর দেখুন